# data[].attributes.attachment_link.title
EK - Mazie eiropieši un EUROSCOLA 1.dala

# data[].attributes.body
Daudziem no mums, gan bijušajiem, gan esošajiem skolēniem, vilinājums ir bijis lielais balkons, kas atrodas tieši virs ieejas skolā. Iespējams, kāds uz tā ir bijis, kāds ne, bet viens no maniem skolas piedzīvojumiem ir saistīts tieši ar šo balkonu. Tajos laikos, kad skolas logi vēl nebija nomainīti, starpbrīdī kādam izdevās atvērt otrā stāva aplī esošās durvis un klusiņām uz balkona uzkāpt. Daudzi neriskēja, jo negribēja tikt pieķerti un doties rakstīt paskaidrojumu. Bet stāsts šoreiz ir par mūsu – 12.A klases pēdējo zvanu 2006.gadā. Visi zina, kas ir pēdējais zvans, un tieši šis notikums pēc oficiālās daļas tiek atzīmēts kādā citā vietā, bet neatceros kāpēc, mūsu klase nolēma “Ballīti” iegriezt turpat skolā. Ierašanās, protams, ar groziņiem un neatminos kā tas gadījās, bet vienam no klases biedriem līdzi šašliks vai desas. Nu un kur tad to vislabāk cept – skaidrs, ka uz “neiekarotā un neapgūtā” otrā stāva balkona. Sacīts, darīts, viens mirklis un durvis vaļā, nepieciešamās darbības - grills, ogles un šodienas vārdiem sakot, barbekjū ballīte uz skolas balkona gatava. Protams, lielākais izaicinājums bija nākamās dienas rīts, jo, zinot, ka pirmdienā paredzēts centralizētais eksāmens angļu valodā, pēdējā konsultācija, kas bija brīvprātīgi obligāta, protams, notika sestdienas rītā plkst. 9:00. Varam tikai minēt, cik “sagatavojušies” šai nozīmīgajai konsultācijai bijām, bet labākais ir tas, ka eksāmenu visi nokārtoja sekmīgi. Man šķiet, ka pēc 2006. gada pēdējā zvana, desu ballītes un jaunatklātās teritorijas iekarošanas, atskaitot tehniskos darbiniekus, nākamais cilvēks uz tā viesojās tikai 2020.gadā. Tas bija neviens cits kā Valsts prezidents Egils Levits, kurš no šī balkona, uzrunājot klātesošos, kopā ar skolas un pašvaldības administrāciju, atklāja Skola 2030 konferenci “Skola katram bērnam”.

Edgars Ikstens (12.A, 2006)

# data[].attributes.body
Ar smaidu sejā atceros, kā es un mana klase- tolaik vienīgā no divpadsmitajiem- 12.A ieviesām interesantās ceturtdienas,kad veselu mēnesi katru cerurtdienu ģērbāmies noteiktā stilā! Nācām ar izgrieztām drēbēm uz otru pusi, pidžammās, ziemassvētku stilā utt..
Ar vēl lielāku prieku atceros,ka mūsu klases audzinātāja Antra Laizāne mums pievienojās!

Paldies 12itie un skolotāj!